paragraph_text: Zglobni plutajući prigušnik Pelamis ili samo Pelamis se sastoji od serije poluuronjenih valjkastih sekcija, koje su zglobno povezane, a prigušni uređaj pretvara samo dio energije valova u električnu energiju i na taj način može preživjeti teške oluje. Val stvara relativno gibanje sekcija, a hidraulička pumpa tjera visokotlačno ulje kroz hidraulički motor, koji pogoni električni generator. Dobivena električna energija se sa svih veza prenosi jednim jedinim kabelom na spojnicu, na morskom dnu. Nekoliko uređaja može biti međusobno povezano i spojeno s obalom jednim pridnenim kabelom. Prigušnici ili atenuatori se uvijek postavljaju paralelno širenju vala.<ref> "Energija valova", www.svijetokonas.net, 2011.